Document ID: 32005R2170

KOMISJONI MÄÄRUS (EÜ) nr 2170/2005,
28. detsember 2005,
millega kehtestatakse alates 1. septembrist 2005 poolkroovitud ja kroovitud riisi imporditollimaks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 30. augusti 2004. aasta määrust (EÜ) nr 1549/2004, millega sätestatakse erand nõukogu määrusest (EÜ) nr 1785/2003 seoses riisi impordi korraga ning määratakse kindlaks basmati riisi impordi suhtes kohaldatavad üleminekuperioodi erieeskirjad, (1) eriti selle artiklit 1b,
ning arvestades järgmist:
(1)
Pädevate asutuste edastatud teabe alusel tõdeb komisjon, et KN-koodi 1006 30 alla kuuluva poolkroovitud ja kroovitud riisi impordilitsentse, välja arvatud basmati riisi impordilitsentsid, on ajavahemikuks 1. septembrist 2004 kuni 31. augustini 2005 välja antud 193 841 tonni kohta. KN-koodi 1006 30 alla kuuluva poolkroovitud ja kroovitud riisi imporditollimaksu tuleks seega muuta.
(2)
Kuna kehtestatav tollimaks tuleks kasutusele võtta kolme päeva jooksul alates eespool nimetatud ajavahemiku lõppemisest, peaks käesolev määrus viivitamatult jõustuma.
(3)
Nimetatud muudatus peab jõustuma 1. septembril 2005, arvestades, et sellest ajast kehtib määrus (EÜ) nr 2152/2005. Võttes arvesse selle maksu tagasiulatuvat kehtestamist, tuleks ette näha ülemääraselt makstud summade tagastamine ettevõtja taotluse alusel,
ON VASTU VÕTNUD KÄESOLEVA MÄÄRUSE:
Artikkel 1
KN-koodi 1006 30 alla kuuluva poolkroovitud ja kroovitud riisi imporditollimaks on 145 EUR tonni kohta.
Artikkel 2
Pärast 1. septembrit 2005 laekunud maksusummad, mis ületavad seadusega ette nähtud määra, hüvitatakse või makstakse tagasi.
Asjaomastel ettevõtjatel palutakse taotluse esitamisel võtta aluseks nõukogu määruse (EMÜ) nr 2913/92 (2) artikkel 236 ning selle rakendusmeetmed, mis on esitatud komisjoni määruses (EMÜ) nr 2454/93. (3)
Artikkel 3
Käesolev määrus jõustub Euroopa Liidu Teatajas avaldamise päeval.
Käesolevat määrust kohaldatakse alates 1. septembrist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. detsember 2005

Labels: 3
17
15